
H O T Ă R Â R E  Nr.49
din data de 27 mai 2021

Privind aprobarea dobândirii, de către Comuna Biharia, a terenului arabil intravilan, identificat cu nr. cad. 56783 înscris în CF nr.56783 Biharia, situat în localitatea Biharia, în suprafață de 4014 mp, ce face obiectul Declarației de renunțare la dreptul de proprietate de către M. C., M. A., P. E., S. E., R. A. și K. Ș.

Având în vedere Referatul de aprobare nr.1911/17.05.2021 prezentat de primarul comunei Biharia, în calitate de inițiator, precum şi Raportul de specialitate nr.1912/17.05.2021 întocmit de aparatul de specialitate al primarului comunei Biharia, cu privire la aprobarea dobândirii, de către Comuna Biharia, a terenului arabil intravilan, identificat cu nr. cad. 56783 înscris în CF nr.56783 Biharia, situat în localitatea Biharia, în suprafață de 4014 mp, ce face obiectul declarației de renunțare la dreptul de proprietate de către M. C., M. A., P. E., S. E., R. A. și K. Ș., reprezentând teren pentru drum,


Ţinând cont de Declarația de renunțare la dreptul de proprietate, autentificată sub nr.1143/08.07.2019 la Biroul Individual Notarial Popa Carmen-Teodora, prin care proprietarii tabulari ai imobilului teren arabil intravilan identificat mai sus, declară că, renunță la întreg dreptul de proprietate asupra acestuia, totodată declară că imobilul va avea destinația de drum public și nu este grevat de sarcini și nu s-au constituit drepturi reale în favoarea altor persoane,   
Luând în considerare cererea domnului L. I., înregistrată la Comuna Biharia sub nr.1129/19.04.2021, prin care acesta solicită aprobarea dobândirii de către Comuna Biharia a terenului arabil intravilan, identificat cu nr. cad. 56783 înscris în CF nr.56783 Biharia, situat în localitatea Biharia, în suprafață de 4014 mp, teren ce reprezintă drumul care deservește ca și acces la proprietatea sa, 
Ținând seama de avizul comisiilor de specialitate ale Consiliului local al comunei Biharia,

Având în vedere prevederile art. 24, alin (3) şi art. 27, alin. (1) din Legea nr. 7/1996 privind cadastrul şi publicitatea imobiliară, actualizată, cu modificările și completările ulterioare,

 Luând în considerare prevederile art. 4, şi art. 5 alin. (1) din Legea 18/1991 privind fondul funciar, cu modificările și completările ulterioare,

Ținând cont de prevederile art.562 alin.(2), art. 861 alin. (1) și alin. (2), precum și art.889 din Legea nr. 287/2009 privind Codul Civil, cu modificările și completările ulterioare,
În temeiul art.129 alin.(2) lit.c), art.139 alin.(2) și art.196 alin. (1) lit.a) din O.U.G. nr.57/2019 privind Codul administrativ, cu modificările și completările ulterioare,

Cu ___13__ voturi “pentru”, _____ “împotrivă”, _____ “abţinere” ale consilierilor locali din numărul total de 13 consilieri locali în funcţie,    

 CONSILIUL  LOCAL  AL  COMUNEI  BIHARIA

ADOPTĂ PREZENTA HOTĂRÂRE :

Art.1. Se aprobă dobândirea de către Comuna Biharia, a terenului arabil intravilan, identificat cu nr. cad. 56783 înscris în CF nr.56783 Biharia, situat în localitatea Biharia, în suprafață de 4014 mp, ce face obiectul Declarației de renunțare la dreptul de proprietate de către M. C., M. A., P. E., S. E., R. A. și K. Ș.
Art.2. Se aprobă schimbarea categoriei de folosință din arabil în drum, a terenului identificat la art.1 din prezenta hotărâre.

Art.3 Se aprobă înscrierea imobilului identificat la art.1 din prezenta hotărâre, în domeniul public al Comunei Biharia, cu destinația drum public.

Art.4 Inventarul bunurilor care aparțin domeniului public al comunei Biharia se va completa in mod corespunzător.   

Art.5 Cu ducerea la îndeplinire a prezentei hotărâri se încredinţează primarul comunei Biharia.

Art.6. Prezenta hotărâre se comunică cu:

· Instituţia Prefectului – Judeţul Bihor

· Primarul comunei Biharia

· Oficiul de Cadastru şi Publicitate Imobiliară

PREŞEDINTE DE ŞEDINŢĂ  
                     
      CONTRASEMNEAZĂ

            NAGY REKA                                                       SECRETAR GENERAL

